Hot Topic -seminaari ja Matka Business Forum
2019-01-17 08:00 - 11:00 (Europe/Helsinki) | Helsingin Messukeskus, Messuaukio 1, Helsinki
Matkamessujen ammattipäivän FBTA Hot Topic -seminaari on ehdoton must halutessasi viimehetken tiedot kahdesta päivänpolttavasta teemasta, joilla molemmilla on vaikutuksensa myös yritysten matkahallintoon.
Britannia on Suomen seitsemänneksi tärkeimpänä vientimaana ja kahdeksanneksi tärkeimpänä tuontimaana (2017) monen yrityksen top-matkustuskohteiden joukossa. Maaliskuussa toteutuvan Brexitin vaikutukset kohdistuvat talouteen, kauppaan ja liikkumiseen. Paljon on kiinni siitä, hyväksyvätkö sekä EU- että brittiparlamentti sopimusehdotuksen, vai syntyykö ns. kova Brexit. Europarlamentaarikko Sirpa Pietikäinen käy puheenvuorossaan läpi Brexitin eri skenaarioita, uhkia ja mahdollisuuksia matkustuksen näkökulmasta.
Vuodesta 2019 alkaen tulorekisteri kokoaa yhteen paikkaan palkansaajien tulotiedot. Tulorekisteri on hallituksen digitalisaatio-kärkihankkeita: sekä yritykset että viranomaiset hyötyvät, kun sähköinen asiointi ja tietojen ilmoittaminen nopeutuvat ja helpottuvat. Mutta onko tulorekisterillä vaikutusta matkakustannusten korvaamiseen, kuten päivärahoihin ja kilometrikorvauksiin? Valtiovarainministeriön hankepäällikkö Arto Leinonen valottaa puheenvuorossaan kulukorvauksiin liittyviä keskeisiä kysymyksiä.
Ohjelma
Ilmoittautuminen keskiviikkoon 15.1. mennessä.
Seminaari on suomenkielinen. Hinta FBTA-jäsenyrityksille on 95 €/hlö ja ei-jäsenille 115 €/hlö. Hintaan sisältyy runsas buffetaamiainen, jonka voimin jaksaa pitkälle messupäivään.
Osallistujan nimen voi vaihtaa kuluitta, mutta peruutuksista 9.1. jälkeen ja no-showsta veloitamme aina koko osallistumismaksun.
HUOM: Hot Topic -osallistuminen edellyttää erillistä rekisteröitymistä messukävijäksi. Voit tarvittaessa pyytää rekisteröitymiskoodin fbta(at)fbta.net

Matkahallinnon tutkinto: Matkahallinnon tuloksellinen organisointi
2019-02-05 | Koulutustila Metropoli, Kalevankatu 12, 2. krs, Helsinki, 00100, Suomi
Viisimoduulisen tutkinnon toisen lähipäivän aiheena on matkahallinnon tuloksellinen organisointi.
FBTA:n jäsenet saavat kurssin hinnasta huomattavan hintaedun.
Moduulien tarkat kuvaukset ja ilmoittautumisohjeet löytyvät täältä.

FBTA Online Hot Seat -aamupäiväseminaari
2019-03-07 08:30 - 11:30 (Europe/Helsinki) | SEB Auditorio, Eteläesplanadi 18, Helsinki, 00130, Suomi
Online-varausjärjestelmät nousi teemana jäsentutkimuksen kärkipaikoille tiedustellessamme,
mitä aiheita FBTA:n tulisi käsitellä 2019 koulutustilaisuuksissa. TPS-toimikunta vastasi kysyntään tuottamalla vertailun, jonka tulokset julkaistaan materiaalipankissa maaliskuussa.
Kirjallista yhteenvetoa täydentämään järjestetään Online Hot Seat -aamupäiväseminaari, jossa neljän toimittajan – Amadeus Cytric, Arrivon (FCM), SAP Concur ja KDS Neo – edustajat avaavat järjestelmiensä toiminnallisuuksia ja vastaavat osallistujilta tuleviin kyysymyksiin. Kysymyksiä yhdelle tai kaikille toimittajille voi jättää jo ilmoittautumisen yhteydessä ja pyrimme tallentamaan tilaisuuden, jotta se on jäsenkunnan saatavilla myös jälkikäteen.
Tarjolla on harvinaislaatuinen mahdollisuus tutustua ja vertailla Suomessa yleisimmin käytössä olevien itsevarausjärjestelmien ominaisuuksia. Tartu tilaisuuteen ja tuo mukaan myös kollega, joka hyötyisi osallistumisesta!
Ohjelma
Ilmoittautuminen to 28.2. mennessä
Seminaarin hinta FBTA-jäsenyritysten edustajille on 69 €/hlö ja ei-jäsenille 109 €/hlö.

Matkahallinnon tutkinto: Liikematkapalvelujen hankinta ja toimittajasuhteet
2019-03-12 | Koulutustila Metropoli, Kalevankatu 12, 2. krs, Helsinki, 00100, Suomi
Viisimoduulisen tutkinnon kolmannen lähipäivän aiheena ovat liikematkapalvelujen hankinta ja toimittajasuhteet.
FBTA:n jäsenet saavat kurssin hinnasta huomattavan hintaedun.
Moduulien tarkat kuvaukset ja ilmoittautumisohjeet löytyvät täältä.

Nordic Business Travel Summit 2019, Copenhagen
2019-03-21 - 2019-03-22 | Scandic Copenhagen, Copenhagen, Tanska
We look forward to welcoming you to
NBTS | Nordic Business Travel Summit 2019
This year, it’s Personal!
Nordic Business Travel Summit is an annual event organized by the four Nordic Business Travel Associations; DBTA in Denmark, NBTA in Norway, SBTA in Sweden and FBTA in Finland. We work hard to make NBTS undoubtedly the leading, best-recognized and most appreciated business travel event in our region.
The Nordic Summit always focuses on what the future has in store for us. It is important to be prepared, to understand what is happening and to have an informed plan.
Our keynote speakers will charge the participants with new energy and give them new latest knowledge of what future workspace looks like.
We have invited a number of excellent speakers to update you on this year hot topics! We will invite you to a networking dinner reception in Tivoli, where the Nordic Business Travel Awards 2019 show will take place! Last but not least, you will be involved in the program with a workshop in a new format and you will get the chance to meet more than 250 Nordic members!
Go to the Event Page to find more information and to sign up for the NBTS 2019!

GBTA Europe Meetings Committee -webinaari
2019-03-21 16:00 - 17:00 (Europe/Helsinki) | Webinaari
Englanninkielinen GBTA Euroopan Meetings -toimikunnan webinaari ”How to Integrate Shared Economy / Disruptors into a Managed Meetings Environment” on tarjolla torstaina 21.3. klo 16 Suomen aikaa. Webinaari kestää tunnin ja on maksuton FBTA-jäsenille.
Ilmoittautuminen täällä

Matkahallinnon tutkinto: Verottajan vaatimukset matkakustannusten korvaamiselle
2019-04-11 | Koulutustila Metropoli, Kalevankatu 12, 2. krs, Helsinki, 00100, Suomi
Viisimoduulisen tutkinnon neljännen lähipäivän aiheena ovat verottajan vaatimukset matkakustannusten korvaamiselle
FBTA:n jäsenet saavat kurssin hinnasta huomattavan hintaedun.
Moduulien tarkat kuvaukset ja ilmoittautumisohjeet löytyvät täältä.

FBTA:n kevätkokoustapahtuma
2019-04-25 10:30 - 16:30 (Europe/Helsinki) | Hotel Arthur, Vuorikatu 19, Helsinki, 00100, Finland
Suomen Liikematkayhdistys ry FBTA:n sääntömääräinen kevätkokous järjestetään torstaina 25.4.2019 Hotel Arthurissa Helsingissä (Vuorikatu 19).
Päivän ohjelma käynnistyy partnerijäsenten kokouksella klo 10.30 – 11.30. Sekä ostaja- että partnerijäsenet kokoontuvat yhteiselle verkostoitumislounaalle, minkä jälkeen varsinainen kokousohjelma alkaa klo 12.30. Virallisen kevätkokouksen jälkeen on vuorossa FBTA:n liikennetoimikunnan tuottama ammattiohjelma Liikematkustus + vastuullisuus = mahdollinen yhtälö. Ohjelmassa pureudutaan ”ympäristövaalivuonna” ajankohtaiseen vastuullisuuteen ja liikematkustuksen kestävään kehitykseen. Kevätkokoustapahtuma päättyy n. klo 16.30.
Ohjelma
Sääntömääräisen kevätkokouksen Asialista
Partnerijäsenkokouksen Asialista
Tasekirja 2018
Toimintakertomus 2018
Ilmoittautuminen kevätkokoukseen ke 17.4. mennessä
Varmista paikkasi ilmoittautumalla pian! Ohjelma tarjoiluineen on maksuton yhdelle jäsenorganisaation edustajalle. Lisäedustajien osallistumismaksu on 79 €/hlö. Edustajan nimen voi muuttaa kuluitta, mutta peruutuksista 17.4. jälkeen ja no-showsta laskutetaan koko osallistumismaksu.
Hotel Arthur on erinomaisten julkisten kulkuyhteyksien varrella ja sekä bussi-, metro- että raitiotiepysäkit ovat kivenheiton päässä. Jos kuitenkin päätät tulla omalla autolla, löydät pysäköintiohjeet täältä.
Tervetuloa!

Matkahallinnon tutkinto: Liikematkustuksen riskienhallinta ja vastuullisuus
2019-05-07 | Kalevankatu 12, 2. krs, Helsinki, 00100, Suomi
Viisimoduulisen tutkinnon viidennen lähipäivän aiheena ovat liikematkustuksen riskienhallinta ja vastuullisuus.
FBTA:n jäsenet saavat kurssin hinnasta huomattavan hintaedun.
Moduulien tarkat kuvaukset ja ilmoittautumisohjeet löytyvät täältä.

Matkustusturvallisuus ja kansainvälinen toiminta
2019-05-22 12:15 - 16:00 (Europe/Helsinki) | Kauppakamari, Kalevankatu 12, Helsinki, 00100, Suomi
Kauppakamarin jäsenyrityksille on toukokuussa tarjolla maksuton keskustelutilaisuus Matkustusturvallisuus ja kansainvälinen toiminta. Voit tutustua ohjelmaan ja ilmoittautua täällä.
Lisätiedot: kktilaisuudet(at)helsinki.chamber.fi

Webinaari: How much will travel cost in 2020?
2019-09-17 17:00 - 18:00 (Europe/Helsinki) | Webinaari
GBTA:n englanninkielisessä, maksuttomassa webinaarissa luodaan katsaus liikematkapalvelujen hintakehitykseen:
Make the most out of your travel program next year with the latest economic trends, market-leading insights, and industry intelligence that are changing the world of corporate travel. The 2020 Global Travel Forecast uncovers price projections across air, hotel, and ground around the world. Get an inside look into the business travel landscape as you prepare for your 2019 budget and supplier negotiations.At the end of the session, participants should be able to:

Understand how the global economy and latest trends will impact travel prices for air, hotel, and ground
Identify which markets will see price increases, decreases or remain flat next year
Plan for your 2020 travel program and make the most of your budget

Lisätiedot ja ilmoittautuminen

Liikematkustuksen maksutavat nyt ja tulevaisuudessa
2019-10-03 08:30 - 12:00 (Europe/Helsinki) | Lapland Hotels Bulevardi, Bulevardi 28, Helsinki, 00120, Suomi
EU:n uusi maksupalveludirektiivi PSD2 tuo uutta myös liikematkustuksen maksutapoihin. FBTA:n TPS-toimikunnan tuottamassa aamupäiväseminaarissa valotetaan ajankohtaista regulaatiota, avataan direktiivin tavoitteita ja terminologiaa ja luodaan katsaus maksuratkaisujen tulevaisuuteen.
Ohjelma
Ilmoittautuminen
Seminaarin hinta FBTA-jäsenyrityksille on 69 €/hlö ja ei-jäsenille 109 €/hlö. Hintaan sisältyy hyvä aamupala. Osallistujilla on mahdollisuus jäädä tilaisuuden jälkeen verkostoitumaan omakustanteiselle lounaalle Lapland Hotels Bulevardin KULTÁ Kitchen & Bar -ravintolaan.
Ilmoittautumiset perjantaihin 20.9. mennessä. Osallistujan nimen voi muuttaa kuluitta, mutta peruutuksista 20.9. jälkeen ja no-showsta laskutetaan koko osallistumismaksu.
Varmista paikkasi ilmoittautumalla pian!

Ostajajäsenet: Amadeus CTN Nordic
2019-11-04 11:00 - 2019-11-05 15:00 (Europe/Stockholm) | Hilton Stockholm Slussen, Guldgränd 8, Stockholm, Ruotsi
Save the Date!
Amadeus together with the Nordic Business Travel Associations would like to invite you to the Nordic Corporate Travel Network on 4 – 5 November in Stockholm.
We will focus on the challenges of business travel today: transparency and sustainability. Join us for an event filled with knowledge, inspiration and enjoyable get-togethers.
An invitation with registration link will be sent to you in August, but please mark your calendar with the dates already today. The Conference starts on Monday Nov 4th at 11:00 followed by a networking dinner. The program ends Tuesday Nov 5th at 15:00.
Rooms at the Hilton Stockholm Slussen will be available at a negotiated rate.
Stay tuned for your personal invitation: Amadeus – DBTA – FBTA – NBTA – SBTA look forward to welcoming you!

GBTA:n Euroopan-kongressi
2019-11-19 12:00 - 2019-11-21 17:00 (Europe/Berlin) | Messe Munchen Conference Center Nord, Paul-Henri-Spaak-Str. 18, Munich, 81829, Saksa
GBTA-kongressi järjestetään tänä vuonna Münchenissä 19. – 21.11.
Rekisteröityminen on alkanut ja edullisin early bird -hinta on voimassa 18.6. saakka.
Jos yrityksenne on FBTA:n jäsen, olet oikeutettu käyttämään jäsenhintaa (Buyer / Supplier).
Kongressiohjelma ei ole vielä valmis, vaan sitä täydennetään kaiken aikaa. Luvassa on kuitenkin jälleen erinomainen katsaus matka- ja kokoushallinnon ajankohtaisiin teemoihin sekä paljon verkostoitumismahdollisuuksia eurooppalaisten kollegojen kesken.
Kongressin verkkosivulle
Lisätietoja Sarilta FBTA-toimistolta!

FBTA-syyskokous
2019-11-28 10:00 - 16:30 (Europe/Helsinki) | Tapahtumatalo Bank, Unioninkatu 22, Helsinki, 00130, Suomi
FBTA:n syyskokoustapahtuma järjestetään torstaina 28.11.2019 Tapahtumatalo Bankin Union Square Auditoriossa (Unioninkatu 22, 00130 Helsinki). Päivä alkaa partnerijäsenten kokouksella. Verkostoitumislounaan jälkeen ovat vuorossa sääntömääräinen kokous sekä Meetings & Events -toimikunnan tuottama ammattiohjelma Kadonneen jäljillä – matkalla kohti strategista kokous- ja tapahtumahallintoa:
Strateginen kokous- ja tapahtumahallinto (Strategic meetings management, SMM) on järjestelmällinen toimintamalli, joka kattaa koko yrityksen kokous- ja tapahtumahallinnon prosessit, mittarit ja toimittajayhteistyön. Toimintamallin avulla saavutetaan yrityksen tapahtumien tavoitteet, säästetään kustannuksissa, hallitaan riskit ja optimoidaan palvelutaso.
Tuntuuko haastavalta? Tule kuulemaan ratkaisuja, joilla kokous- ja tapahtumahallinto on kesytettävissä ja miten teema linkittyy matkahallintoon. Vinkki: kannattaa ehdottomasti välittää tämä kutsu myös organisaatiossanne tapahtumia järjestäville henkilöille!
Kokouspäivän ohjelma
Partnerijäsenkokouksen asialista
Sääntömääräisen kokouksen asialista
Toimintasuunnitelma 2020
Budjetti 2020
Ilmoittautuminen
Ilmoittautumiset pyydetään ke 13.11. mennessä. Syyskokoustapahtuma on maksuton yhdelle edustajalle per jäsenyritys. Lisäosallistujat 69 €/hlö.
HUOM! Mikset jäisi vielä afterworkille kokouksen jälkeen? Hotel Haven (Unioninkatu 17) toivottaa FBTA-kokousväen tervetulleeksi ja tarjoaa lasin talon puna- tai valkoviiniä edulliseen 6 € hintaan. Havenin takkahuone on varattuna jälkipuinneille – jatketaan verkostoitumista siellä!

Tervetuloa
FBTA-hallituksen puolesta
Sari Viljamaa
toiminnanjohtaja
